ເພີ່ມທະວີການສົມທົບວຽກງານລະຫວ່າງປະທານປະເທດ ແລະ ແນວໂຮມປະເທດຊາດຫວຽດນາມ
ປະທານປະເທດ ເຈືອງເຕີນຊາງ. (ພາບ: Phuong Hoa/TTXVN)
ວັນທີ 5/3, ຢູ່ ຮ່າໂນ້ຍ ໄດ້ຈັດກອງປະຊຸມສະຫຼຸບ 10 ປີແຫ່ງການປະຕິບັດລະບຽບການສົມທົບວຽກງານລະຫວ່າງປະທານປະເທດ ແລະ ຄະນະປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ. ໃຫ້ຂໍ້ສັງເກດກ່ຽວກັບວຽກງານສົມທົບໃນໄລຍະຜ່ານມາ, ທ່ານປະທານປະເທດ ເຈືອງເຕິ໋ນຊາງ ຖືວ່າ, ການສົມທົບກັນຢ່າງແໜ້ນແຟ້ນ ໄດ້ເພີ່ມກຳລັງແຮງໃຫ້ສອງອົງການຂຶ້ນຕື່ມ ປະກອບສ່ວນປະຕິບັດສຳເລັດໜ້າທີ່. ການສົມທົບກັນກໍ່ປະກອບສ່ວນເພີ່ມທະວີບົດບາດຕິດຕາມກວດກາຂອງແນວໂຮມປະເທດຊາດໃນຫຼາຍຂົງເຂດກວ່າອີກ; ປະກອບສ່ວນກໍ່ສ້າງລັດແຫ່ງອຳນາດນິຕິບັນຍັດສັງຄົມນິຍົມ; ການຕ່າງປະເທດນັບມື້ນັບໄດ້ຮັບການເປີດກວ້າງ, ປະກອບສ່ວນຢ່າງໃຫຍ່ຫຼວງໃນການສ້າງສາ ແລະ ປົກປັກຮັກສາປະເທດຊາດ. ໄລຍະຈະມາເຖິງ, ທ່ານປະທານປະເທດ ເຈືອງເຕິ໋ນຊາງ ແລະ ຄະນະປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ເຫັນດີເປັນເອກະພາບສົມທົບກັນຢ່າງແໜ້ນແຟ້ນໃນບັນດາຂົງເຂດວຽກງານ, ກໍ່ສ້າງ ແລະ ເສີມຂະຫຍາຍກຳລັງແຮງມະຫາສາມັກຄີທົ່ວປວງຊົນທັງຊາດ, ເພື່ອຈຸດໝາຍປະຊາຊົນຮັ່ງມີ, ປະເທດຊາດເຂັ້ມແຂງ, ປະຊາທິປະໄຕ, ຍຸຕິທຳ ຕິດພັນກັບການປະຕິບັດປະຊາທິປະໄຕ, ເພີ່ມທະວີຄວາມເຫັນດີເປັນເອກະພາບໃນສັງຄົມ, ເຂົ້າຮ່ວມການກໍ່ສ້າງແຜນນະໂຍບາຍ, ແນວທາງຂອງພັກ, ນະໂຍບາຍ, ກົດໝາຍຂອງລັດ.
(ແຫຼ່ງຄັດຈາກ VOV)